Saglasno članu 54 stav 1 tačka 29 Statuta Glavnog grada ("Sl. list CG-opštinski propisi", broj 8/19), Skupština Glavnog grada - Podgorice, na sjednici održanoj dana 4. maja 2021. godine, razmatrala je Izvještaj o realizaciji programa obavljanja komunalnih djelatnosti „Deponija" d.o.o. Podgorica za 2020.godinu i na osnovu člana 123 i 124 Poslovnika Skupštine Glavnog grada ("Sl. list CG-opštinski propisi", br. 31/19, 16/20 i 43/20), donijela sljedeće

**OCJENE I ZAKLJUČKE**

 **OCJENE**

Izvještaj o realizaciji godišnjeg programa obavljanja komunalnih djelatnosti za 2020.godinu “Deponija” doo Podgorica sačinjen je na osnovu Zakona o komunalnim djelatnostima ("Službeni list CG" br. 55/16, 74/16, 002/18,066/19),Pravilniku o bližem sadržaju godišnjeg programa obavljanja komunalnih djelatnosti i godišnjeg izvještaja o realizaciji godišnjeg programa obavljanja komunalnih djelatnosti (“Službeni list CG” br. 054/20) i Ugovoru o povjeravanju obavljanja komunalnih djelatnosti(“Sl.list CG- opštinski propisi“ br. 16/20 od 20.05.2020.godine.

Osnovni oblici organizovanja Društva, shodno Statutu Društva su Sektori:Sektor za tehničko operativne poslove i Sektor za ekonomsko pravne poslove. Sektori kao organizacione cjeline u svom sastavu imaju službe i odjeljenja.

Glavne i sporedne djelatnosti koje obavlja Društvo, za koje je registrovano u Centralnom registru privrednih subjekata.su sakupljanje, obrada i odlaganje otpada, ponovno iskorišćavanje otpadnih materijala, sakupljanje bezopasnog otpada, sakupljanje opasnog otpada, prerada i odstranjivanje bezopasnog otpada, prerada i odstranjivanje opasnog otpada, reciklaža sortiranog otpada,trgovina na veliko otpacima i ostacima, čišćenje životne sredine i druge aktivnosti u vezi sa upravljanjem otpadom.

 Pored ovih, Drustvo je registrovano za: iznajmljivanje vlastitih ili iznajmljenih nekretnina i upravljanje njima, proizvodnja električne energije,snadbijevanje parom i klimatizacija,uklanjanje otpadnih voda,ponovno korišćenje otpadnih materijala, rastavljanje olupina,trgovina na veliko djelovima i opremom za motorna vozila,trgovina na malo djelovima i opremom za motorna vozila.

 Organi upravljanja Društva su: Odbor direktora Društva kao organ upravljanja i Izvršni direktor kao organ rukovođenja Društvom.

Povjerene poslove iz osnovne i dopunske djelatnosti u 2020.godini Društvo je realizovalo sa 161 izvršilaca, od čega je 158 izvršilaca zaposleno na neodređeno vrijeme, dok su tri 3 izvršioca zaposlena na određeno vrijeme.

Poslovi odvajanja i selektovnja komunalnog otpada obavljaju se u posebnim uslovima rada, iz tog razloga Društvo ima problem da obezbijedi adekvatnu radnu snagu, jer se zbog specifičnosti i težine ovih poslova mali broj zainteresovanih javi na oglas radi zapošljavanja.

Poslovni prostor Društva i objekti komunalne infrastrukture obezbjeđuju blagovremeno i kontunirano obavljanje poslova povjerenih djelatnosti.

Objekti kojim rasplaže “Deponija” d.o.o. u funkciji obavljanja osnovne i sporedne djelatnosti su: Postrojenje za tretman procjednih voda 591m²,poslovni objekat (prijemni punkt za čvrsti komunalni otpad) površine 105,65 m², sanitarna kada br.1,sanitarna kada br.2, sanitarna kada br.3; bunar za ocjedne vode sa pumpom, sistem za kaptaciju i kontrolisano spaljivanje bio gasa, bunar za tehničku vodu br. 1,bunar za tehničku vodu br. 2, hala za čvrsti komualni otpad površine 4.490,33 m², hangar za sekundarne sirovine i hangar za sekundarne sirovne II i III.

Društvo posjeduje potrebnu opremu i mehanizaciju koja obezbjeđuje blagovremenost i kontinuitet u realizovanju Društvu povjerenih djelatnosti.

Za potrebe tretmana i zbrinjavanja komunalnog otpada u sanitarnim kadama i rada Pogona RRC,VVU i PPV, Društvo koristi specijalizovana vozila.Osim specijalizovanih vozila koja su u službi obavljanja osnovne djelatnosti,Društvo koristi dostavna vozila koja su zbog prostorne udaljenosti sanitarnih kada u službi obavljanja osnovne djelatnosti.

 U skladu sa direktivom 99/31 EC i Zakonom o upravljanju otpadom Društvo je tokom 2020.godine blagovremeno i kontinuirano realizovalo poslove prerade i zbrinjavanja komunalnog otpada u sanitarnoj kadi br.3 na deponiji «Livade». Količine komunalnog otpada iznose 78.373,80 tona i dopremljene su iz:Glavnog grada 67.789,90 tona, Opštine Danilovgrad 3.801,82 tona, Prijestonice Cetinje 5.241,34 tona,Opštine Plužine 388,98 tona,Opštine Šavnik 232,66 tona i Opštine Tuzi 919,10 tona.

Tokom 2020. godine Društvo je otkupilo 1.017,70 tona raznih vrsta ambalažnog materijala i to od pravnih lica 546,39 tona i od fizičkih lica 471,31 tona.Od ukupnih količina dopremljenog komunalnog otpada kao i otkupljenog ambalažnog materijala u Pogonu za reciklažu komunalnog otpada sa radom u jednoj smjeni tretirano je 14.416,05 tona .

Od količine tretiranog komunalnog otpada i otkupljenog materijala selektirano, presovano i balirano je 1.692,74 tona raznih materijala, i to:kartona 947,14tona; papira 508,60tona;LDPE 27,66 tona;plastika 78,20 tona;pet ambalaža 68,06 tona; željezo 54,67 tona; staklo 3,24 tona; aluminijuma 5,17 tona.

Od ukupno tretirane količine komunalnog otpada odvojeno je 1.325,88 tona kabastog otpada,32,34 tona guma i na sanitarnu kadu br.3 odloženo je 10.143,99 tona miješanog komunalnog otpada.Ostatak je vlaga-voda u količini od 1.221,10 tona sadržana u tretiranom komunalnom otpadu.

Količine tretiranog otpada su za 1,52% veće u odnosu na plan za 2020.godinu, a količine selektiranog otpada su veće za 1,97% u odnosu na planirane selektirane količine za 2020.godinu**,** iako isti nije radio u periodu od 30.03-4.05.2020.godine zbog okolnosti izazvanih pandemijom COVID-19 koje su uticale na nedovoljan broj izvršilaca u Reciklažnom centru**.**

U izvještajnom periodu sa zaliha iz prethodnog perioda i selektiranog materijala tokom 2020.godine prometovano je: 942,04 tona kartona, 537,22 tona papira, 10,04 tona pet ambalažei 3,09 tona aluminijumskih limenki.

U Pogonu za reciklažu vozila van upotrebe primljeno je 45 vozila, tretirano je 31 vozilo. Od broja primljenih vozila i sa zaliha iz prethodnog perioda izdvojeno je 8,30 tona materijala i to: željeza 4,46 tona;željezo-limovina 2,68 tona; aluminijuma 0,36 tona; plastike 0,36 tona;auto-guma 0,44 tona.

 Shodno programskoj projekciji za 2020.godinu Društvo je realizovalo planirane investicije za izvještajnu godinu, čime je omogućilo kontinuirano I uspješno obavljanje osnovne djelatnosti Društva koja je od javnog interesa. Među značajnijim je nabavka mašine za kabasti otpad PERKINS 1106D-E70TA u iznosu od 174.240,00 eura,čija upotreba ima za rezultat smanjenje negativnog uticaja ove vrste otpada na sredinu u kojoj živimo.

Realizovana je nabavka i ugradnja opreme za kaptaciju bio gasa na sanitarnoj kadi br.3 u iznosu od 34.881,64 eura.

Za izvođenje radova Društvo je iz sopstvenih prihoda uložilo sredstva u iznosu od 89.282,39 eura koji se odnose na (izvođenje radova na sanaciji odlagališta kabastog otpada, izradu nastrešnice nad kanalom za popravku vozila i uređenje zemljišta na prostoru izgradnje sanitarne kade br.4).

Tokom 2020.godine završena je izrada Glavnog projekta Sanitarne kade br.4 u iznosu od 17.600,00 eura, revizija tehničke dokumentacije projekta za izgradnju sanitarne kade br.4 u iznosu od 4.410,00 eura, sprovođenje postupka odlučivanja za izradu Elaborata procjene uticaja na životnu sredinu sanitarne kade br.4 u iznosu od 363,00 eura i izrada Elaborata procjene uticaja na životnu sredinu sanitarne kade br.4 u iznosu od 4.235,00 eura.Za pripremu tehničke dokumentacije, koja je neophodna za raspisivanje tenderske procedure Društvo je u 2020.godini iz sopstvenih prihoda izdvojilo sredstva u iznosu od 26.608,00 eura. Raspisivanje tendera planirano je za II kvartal 2021. Završetak izgradnje sanitarne kade br.4 planiran je za IV kvartal 2021.godine**.** Procijenjena vrijednost ove investicije iznosi 1.300.000,00 eura.Sredstva za izgradnju sanitarne kade br.4 planirana su Budžetom Glavnog grada za 2021.godinu u iznosu od 750.000,00 eura.

 Sanitarna kada predstavlja ekološki i tehnološki održiv projekat za deponovanje čvrstog komunalnog otpada.Njenom izgradnjom nastaviće se sa zaštitom životne sredine od svih oblika narušavanja i zagađenja,i riješiće se problem deponovanja komunalnog otpada do 2027.godine.

 Može se ocjeniti da je Društvo u cilju dostizanja evropskih standarda u djelatnosti tretmana i zbrinjavanja komunalnog otpada nabavilo mehanizaciju i opremu koja je u funkciji nesmetanog obavljanja osnovne djelatnosti.

Ukupni prihodi ostvareni su u iznosu od 4.547.267,00 eura i za 8% su veci od planiranih prihoda za 2020.godinu.Ukupan rashod u iznosu od 4.164.160,00 eura, je za 3% veći u odnosu na planirane ukupne rashode za 2020. godinu.

Društvo u izvještajnom periodu poslovalo pozitivno i ostvarilo bruto dobit u iznosu od 383.107,00eura. Društvo ima obavezu plaćanja poreza na dobit u iznosu od 34.480,00 eura.Neto dobit Društva iznosi 348.627,00 eura.

Društvo je kreditno zaduženo za investiciona ulaganja koja se odnose na izgradnju Reciklažnog centra do 2024.godine u iznosu od 905.771,08 eura i za izgradnju Postrojenja za procjedne vode do 2026.godine u iznosu od 1.348.731,67 eura.

Javne nabavke u izvještajnom periodu Društvo je realizovalo shodno Planu javnih nabavki za 2020.godinu.Za realizaciju Plana javnih nabavki utrošeno je 1.283.838,10 eura od čega je Budžetom Glavnog grada opredijeljeno 293.425,00 eura,a Društvo je iz sopstvenih prihoda izdvojilo sredstva u iznosu od 990.413,10 eura i to za (radove 89.282,39 eura,robe 324.128,50eura,usluge 518.286,54 eura i opremu 58.715,65 eura).

Shodno zakonskim propisima i obavezama Društvo je izradilo Cjenovnik usluga zbrinjavanja i prerade komunalnog otpada na koji je Skupština Glavnog grada Podgorica, na sjednici održanoj 29.oktobra i 3.novembra 2020.godine, donijela je Odluku o davanju saglasnosti na Cjenovnik usluga prerade i zbrinavanja komunalnog otpada na deponiji “Livade” u Podgorici (Sl.list CG-opštinski propisi broj 39/20).

Na bazi prezentiranih pokazatelja može se ocjeniti da je "Deponija" d.o.o. Podgorica blagovremeno i u cjelosti realizovalo poslove planirane Programom rada za izvještajnu godinu.

 Polazeći od datih ocjena, Skupština Glavnog grada - Podgorice donosi sljedeće

 **Z A K LJ U Č K E**

1. Usvaja se Izvještaj o realizaciji programa obavljanja komunalnih djelatnosti „Deponija” d.o.o. Podgorica za 2020. godinu.
2. Intenzivirati aktivnosti na izgradnji sanitarne kade br.4.
3. Povećati stepen iskorišćavanja kapaciteta Pogona za reciklažu za čvrsti komunalni otpad, čime će se smanjenjiti količina otpada koji se odlaže u sanitarnu kadu, a time i povećati količina sekundarnih sirovina koje se mogu ekonomski valorizovati,
4. Nastaviti sa aktivnostima na upošljavanju kapaciteta Pogona za tretman vozila van upotrebe.
5. Nastaviti sa aktivnostima na sakupljanju, selektovanju i plasmanu raspoloživih reciklabilnih materijala , u cilju njihove ponovne upotrebe, zaštite reusrsa i životne sredine.
6. Preduzimati potrebne aktivnosti sa nadležnim institucijama i službama - Agencijom za zaštitu prirode i životne sredine Crne Gore i Ekološkom inspekcijom radi preduzimanja potrebnih mjera, u cilju suzbijanja nelegalnog sakupljanja i prometa reciklabilnih komponenti.
7. Za realizaciju navedenih zaključaka zadužuje se menadžment "Deponija" d.o.o. Podgorica.

Broj: 02-016/21-453

Podgorica, 4. maja 2021. godine

**SKUPŠTINA GLAVNOG GRADA - PODGORICE**

 **PREDSJEDNIK SKUPŠTINE,**

 **dr Đorđe Suhih**